Þeir hjá N1 eru þegar farnir að selja sumardekkin ódýru Innflytjendur búast við mikilli hækkun hjólbarða nú í vor og má þegar sjá þess merki að hækkunin verður vart undir 30 - 35% milli ára . Vafalaust mun mikið muna um það í buddu bíleigenda þegar þeir kaupa sumardekkin nú í vor . Hátt olíuverð og lágt gengi krónunnar eru stærstu áhrifavaldar væntanlegrar hækkunar . Valdimar Lárusson há hjólbarðaþjónusta N1 við Dalbraut á Akranesi segist búast við mikilli hækkun á sumardekkjum en segir góða lagerstöðu þeirra koma einhverjum til góða . “ Við búum óvenju vel af gömlum birgðum hér á Akranesi , en ástæða þess er að gámur sem við pöntuðum til landsins í fyrravor fór fyrir mistök á flakk á leiðinni í fyrravor og skilaði sér ekki til okkar fyrr en í júní , eða eftir að flestir voru búnir að setja sumardekkin undir bíla sína . Við eigum því eina fjörutíu ganga af algengum 14 og 15 tommu dekkjum sem við ætlum að selja á verðlagi síðasta vors meðan að birgðir endast . Þannig gildir það að fyrstur kemur , fyrstur fær , ” sagði Valdimar . Til marks um þau kjarakaup sem hægt er að gera þá kostar gangur af 15 " Kumho dekkjum , sem eru algeng fólksbíladekk 44.500 krónur , en samkvæmt verðskrá hjólbarðasala kostar slíkur dekkjagangur nú aldrei undir 65 - 70 þúsund krónum .